text: Kalisud nga dili malilong sa nagngising maskara
text: #000001
text: Sulod sa 10 ka bulan, walay puas ang pagsaka sa implasyon sa rehiyon, gikan 3.3% niadtong Pebrero 2022 ngadto sa 10.5% niadtong Disyembre 2022. Sa maong panahon, walay gihimo ang mga lokal nga upisyal aron alibyuhan ang kalisud sa mga Negrosanon. Sama sa ginasangyaw sa mga upisyal sa ekonomiya ni Marcos Jr, gipakaminusan usab nila ang epekto sa taas nga balayrunon ug pagkunhod sa kita sa yanong katawhan.
text: #000006
text: Gawas sa “lending,” gapangutang usab sa ilang mga amo ang mga pamilya nina Dailyn, Jonel ug Hermegildo, mga mamumuong-panguma sa Kabankalan, Negros Occidental. Kulang kaayo ang kita nilang ₱200-₱250 sa ₱400-₱500 nga panginahanglan nila kada adlaw. Aron mabayran, nagtrabaho sila og mas dugay ug sa mas lapad nga tubuhan.
text: #000008
text: Dugang paantus sa mga mamumuong-panguma ang mga kalamidad ug operasyong militar sa ilang mga lugar. Dakung epekto kini kanila tungod kay dili sila makagawas ug makatrabaho. Adunay mga pamilya nga hangtud karon wala pa gihapon nakabarog gikan sa kadaut nga gibunga sa Bagyong Odette niadtong Disyembre 2021.
text: #000009
text: Ulahing gimando ang umento sa suhulan sa rehiyon niadtong Hunyo 2022. Dili tanan nga mga naga-empleyo nagsunod dinhi. “Bisan piso, walay giusbaw,” matud sa mga taga-Bacolod ug Kabankalan. Misaka og ₱100 ang pakyaw sa pagpanapas sa asawa ni Bechay apan kulang kaayo kini kumpara sa pagsaka sa mga presyo.
text: #000010
text: Gitakdang ₱450/adlaw ang minimum alang sa mga mamumuo, ug ₱410 alang sa mga mamumuo sa agrikultura sa rehiyon. Apan sa aktwal, nagdula lamang ang ilang inadlawan og ₱200. Sagad ₱100 kada adlaw usab ang kita sa mga anaa sa impormal nga sektor sama ni Karmelita.
text: #000011
text: Atubangan niini, gipanawagan sa mga Negrosanon ang hinanali nga pagpaubos sa presyo sa mga palaliton. “Paubsan ang singil sa kuryente ug tubig, ug patas-an ang suhulan!” singgit sa mga taga-Bacolod.
text: #000013